Ek Glo - Storieboek (Sagteband)
Randy Frazee & Laurie Lazzaro Knowlton
Nou kan kinders ook leer hoe om te dink, doen en leef soos Jesus.
Die 60 stories uit die Ou en Nuwe Testament gekombineer met aangrypende illustrasies sal jou en jou kinders inspireer om meer soos julle Verlosser te word, en die persone wat julle bedoel is om te wees.
Die 30 afdelings begin elk met 'n sleutelvraag, waarna 'n storie uit die Ou Testament en 'n storie uit die Nuwe Testament volg. Dit sluit af met Jesus se antwoord, die sleutelgedagte en sleutelvers.
Die Ek glo – Storieboek is deel van die Ek glo-produkreeks waarin Randy Frazee kerke lei hoe om te dink, doen en leef om meer soos Jesus te word. Ek glo – Storieboek gee jou kinders die geleentheid om ook aan hierdie wêreldwye veldtog deel te neem terwyl hulle leer hoe bly dit Jesus maak as hulle Sy voorbeeld volg.
Ook beskikbaar in Engels onder die titel Believe – Storybook
Randy Frazeeis die senior leraar by Oak Hills Church in San Antonio, Texas. Hy het gegradueer aan die Dallas Theological Seminary. Hy is medeskrywer van Die Storie en redakteur van Ek glo en het 'n leidende rol gespeel in die ontwikkeling van produkte in dié reeks. Randy en sy vrou, Rozanne, het vier kinders en ook kleinkinders.
Laurie Lazzaro Knowlton is die outeur van 40 boeke en het ook nog 2 geskryf én self geïllustreer.
Kinders 8-12 jaar
184 x 241 mm
Op die vyfde dag het God die see gevul met kleurvolle visse wat swem. Die ligte briesie het geklink soos die liedjies van vlieënde voëls. God het baie van sy skepping gehou.
Op die sesde dag het God gesê: "Laat daar allerhande soorte diere op die aarde wees." Toe maak Hy leeus, kameelperde, olifante en paddas. Hasies het gehop, katte het gemiaau en honde het woef-woef geblaf!
"Daar kort nog iets," het God gesê. Uit die grond het Hy eers 'n man en toe 'n vrou gemaak. "Ek gee vir julle alles wat julle kan sien," het God vir hulle gesê. "Sorg vir my skepping. Wees goed vir mekaar. Maak julle huis vol kinders en wees gelukkig." God het die son sien ondergaan op die sesde dag.
Toe die son op die sewende dag opkom, het God gesê: "Vandag is 'n rusdag." En Hy het geglimlag oor alles wat Hy gemaak het.